nibzard/narodne-novine-full-text-markdown huggingface dataset:
### NN 14/2015 (5.2.2015.), Odluka o postavljanju izvanrednog i opunomoćenog veleposlanika Republike Hrvatske u Republici Indiji

14 05.02.2015 Odluka o postavljanju izvanrednog i opunomoćenog veleposlanika Republike Hrvatske u Republici Indiji

PREDSJEDNIK REPUBLIKE HRVATSKE

262

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine«, broj 48/96, 72/13 i 127/13), točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1301/32, urbroj: 5030115/1-15-14 od 22. siječnja 2015., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Mr. sc. AMIR MUHAREMI, izvanredni i opunomoćeni veleposlanik Republike Hrvatske u Republici Indiji, sa sjedištem u New Delhiju, postavlja se i za izvanrednog i opunomoćenog veleposlanika Republike Hrvatske u Saveznoj Demokratskoj Republici Nepalu, sa sjedištem u New Delhiju.

Klasa: 018-07/15-02/01
Urbroj: 71-05-03/1-15-2
Zagreb, 29. siječnja 2015.

Predsjednik
Republike Hrvatske
Ivo Josipović, v. r.
### NN 14/2015 (5.2.2015.), Odluka o dodjeli odlikovanja Velereda kraljice Jelene s lentom i Danicom Albertu Arnoldu Goru, junioru

PREDSJEDNIK REPUBLIKE HRVATSKE

263

Na temelju članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članka 2., 3. i 8. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Veleredom kraljice Jelene s lentom i Danicom, za značajan doprinos pronalaženju rješenja za globalne klimatske promjene i posvećen rad u cilju zaštite planete Zemlje, odlikuje se

ALBERT ARNOLD GORE, JUNIOR.

Klasa: 060-04/14-02/01

Urbroj: 71-05-04/1-14-01

Zagreb, 19. rujna 2014.

Predsjednik

Republike Hrvatske

Ivo Josipović, v. r.
### NN 14/2015 (5.2.2015.), Odluka o dodjeli odlikovanja Reda kneza Branimira s ogrlicom Relji (Elly) Bašiću

PREDSJEDNIK REPUBLIKE HRVATSKE

264

Na temelju odredbe članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom kneza Branimira s ogrlicom, za osobite i višegodišnje zasluge stečene promicanjem međunarodnog položaja i ugleda Republike Hrvatske u području kulture i dramske umjetnosti u Republici Hrvatskoj i u svijetu, a u prigodi 85. obljetnice života, odlikuje se

RELJA (Elly) BAŠIĆ.

Klasa: 060-03/15-06/01

Urbroj: 71-05-04/1-15-01

Zagreb, 20. siječnja 2015.

Predsjednik

Republike Hrvatske

Ivo Josipović, v. r.
### NN 14/2015 (5.2.2015.), Odluka o dodjeli odlikovanja Reda Danice hrvatske s likom Marka Marulića maestru Josipu Degl´ (Antun) Ivelliju

PREDSJEDNIK REPUBLIKE HRVATSKE

265

Na temelju odredbe članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom Danice hrvatske s likom Marka Marulića, za osobite i višegodišnje zasluge za kulturu i glazbenu umjetnost te njeno promicanje u Republici Hrvatskoj i u svijetu, odlikuje se

maestro JOSIP DEGL' (Antun) IVELLIO.

Klasa: 060-03/15-13/01

Urbroj: 71-05-04/1-15-01

Zagreb, 20. siječnja 2015.

Predsjednik

Republike Hrvatske

Ivo Josipović, v. r.
### NN 14/2015 (5.2.2015.), Odluka o dodjeli odlikovanja Reda Danice hrvatske s likom Marka Marulića Aleksandri (Tugomir) Ptičar

PREDSJEDNIK REPUBLIKE HRVATSKE

266

Na temelju odredbe članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom Danice hrvatske s likom Marka Marulića, za osobite i višegodišnje zasluge za kulturu, plesnu i glazbenu umjetnost, čuvanje, njegovanje i širenje autentičnih izričaja hrvatskih narodnih plesova, običaja i glazbe te njeno promicanje u Republici Hrvatskoj i u svijetu, odlikuje se

ALEKSANDRA (Tugomir) PTIČAR.

Klasa: 060-03/15-13/02

Urbroj: 71-05-04/1-15-01

Zagreb, 20. siječnja 2015.

Predsjednik

Republike Hrvatske

Ivo Josipović, v. r.
### NN 14/2015 (5.2.2015.), Odluka o dodjeli odlikovanja Reda Danice hrvatske s likom Marka Marulića Jovici (Mihovil) Škari

PREDSJEDNIK REPUBLIKE HRVATSKE

267

Na temelju odredbe članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom Danice hrvatske s likom Marka Marulića, za osobite i višegodišnje zasluge za kulturu i izniman doprinos na području glazbenog, pedagoškog i umjetničkog stvaralaštva i rada s djecom i mladima, njegovanju svijesti o kulturnom naslijeđu te njenom promicanju u Republici Hrvatskoj i u svijetu, odlikuje se

JOVICA (Mihovil) ŠKARO.

Klasa: 060-03/15-13/03

Urbroj: 71-05-04/1-15-01

Zagreb, 20. siječnja 2015.

Predsjednik

Republike Hrvatske

Ivo Josipović, v. r.
### NN 14/2015 (5.2.2015.), Odluka o dodjeli odlikovanja Reda hrvatskog pletera dr. Béli (Béla) Wirthu

PREDSJEDNIK REPUBLIKE HRVATSKE

268

Na temelju odredbe članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana te višegodišnjoj kulturnoj i pravosudnoj suradnji između Republike Hrvatske i Mađarske, odlikuje se

dr. BÉLA (Béla) WIRTH.

Klasa: 060-04/15-16/01

Urbroj: 71-05-04/1-15-01

Zagreb, 20. siječnja 2015.

Predsjednik

Republike Hrvatske

Ivo Josipović, v. r.
### NN 14/2015 (5.2.2015.), Odluka o dodjeli priznanja Povelje Republike Hrvatske Hrvatskom inženjerskom savezu

PREDSJEDNIK REPUBLIKE HRVATSKE

269

Na temelju odredbe članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI PRIZNANJA

Povelja Republike Hrvatske, za doprinos u zajedničkom djelovanju na promociji, razvoju i zaštiti inženjerskih profesija te iznimnom utjecaju na razvoj tehnologija, gospodarstva i poboljšanja kvalitete života u Republici Hrvatskoj i u svijetu, a u prigodi 135. obljetnice osnutka i djelovanja, dodjeljuje se

HRVATSKOM INŽENJERSKOM SAVEZU.

Klasa: 061-01/15-01/01

Urbroj: 71-05-04/1-15-01

Zagreb, 20. siječnja 2015.

Predsjednik

Republike Hrvatske

Ivo Josipović, v. r.
### NN 14/2015 (5.2.2015.), Pravilnik o izmjenama Pravilnika o uvjetima, kriterijima i načinu dodjele potpore u okviru mjere 1.2. "Privremena obustava ribolovnih aktivnosti"

14 05.02.2015 Pravilnik o izmjenama Pravilnika o uvjetima, kriterijima i načinu dodjele potpore u okviru mjere 1.2. "Privremena obustava ribolovnih aktivnosti"

MINISTARSTVO POLJOPRIVREDE

271

Na temelju članka 59. stavka 2. Zakona o morskom ribarstvu (»Narodne novine«, broj 81/2013, 14/2014 i 152/2014), ministar poljoprivrede donosi

PRAVILNIK

O IZMJENAMA PRAVILNIKA O UVJETIMA, KRITERIJIMA I NAČINU DODJELE POTPORE U OKVIRU MJERE 1.2. »PRIVREMENA OBUSTAVA RIBOLOVNE AKTIVNOSTI«

Članak 1.

U Pravilniku o uvjetima kriterijima i načinu dodjele potpore u okviru mjere 1.2. »Privremena obustava ribolovne aktivnosti« (»Narodne novine«, broj 3/2015), u članku 5. stavku 1. prvoj alineji, broj: »1.000.000,00« zamjenjuje se brojem: »937.500,00«.

U drugoj alineji broj: »250.000,00« zamjenjuje se brojem: »312.500,00«.

Članak 2.

Ovaj Pravilnik stupa na snagu dan nakon dana objave u »Narodnim novinama«.

Klasa: 3274-01/15-01/83

Urbroj: 538-13/1081-15-39

Zagreb, 30. siječnja 2015.

Ministar
Tihomir Jakovina, v. r.
### NN 15/2015 (6.2.2015.), Uredba o ljetnom računanju vremena u 2015. i 2016. godini

VLADA REPUBLIKE HRVATSKE

279

Na temelju članka 30. stavka 2. Zakona o Vladi Republike Hrvatske (»Narodne novine«, br. 150/2011 i 119/2014) i članka 2. stavka 2. Zakona o računanju vremena (»Narodne novine«, br. 27/93 i 33/96), Vlada Republike Hrvatske je na sjednici održanoj 5. veljače 2015. godine donijela

UREDBU

O LJETNOM RAČUNANJU VREMENA

U 2015. I 2016. GODINI

Članak 1.

Ovom se Uredbom u pravni poredak Republike Hrvatske prenosi Direktiva 2000/84/EZ Europskog parlamenta i Vijeća od 19. siječnja 2001. o ljetnom računanju vremena (SL L 31, 2. 2. 2001.).

Ljetno računanje vremena u 2015. godini

Članak 2.

Ljetno računanje vremena u 2015. godini počinje 29. ožujka 2015. godine u 02 h 00 min i 00 s, tako što se pomicanjem za jedan sat unaprijed, vrijeme u 02 h 00 min i 00 s računa kao 03 h 00 min i 00 s.

Ljetno računanje vremena u 2015. godini završava 25. listopada 2015. godine u 03 h 00 min i 00 s, tako što se pomicanjem za jedan sat unatrag vrijeme u 03 h 00 min i 00 s računa kao 02 h 00 min i 00 s.

Sat koji se 25. listopada 2015. godine zbog pomicanja za jedan sat unatrag pojavljuje dva puta između 02 h 00 min i 00 s i 03 h 00 min i 00 s, označava se prvi put kao sat 2A, a drugi put kao sat 2B.

Ljetno računanje vremena u 2016. godini

Članak 3.

Ljetno računanje vremena u 2016. godini počinje 27. ožujka 2016. godine u 02 h 00 min i 00 s, tako što se pomicanjem za jedan sat unaprijed, vrijeme u 02 h 00 min i 00 s računa kao 03 h 00 min i 00 s.

Ljetno računanje vremena u 2016. godini završava 30. listopada 2016. godine u 03 h 00 min i 00 s, tako što se pomicanjem za jedan sat unatrag vrijeme u 03 h 00 min i 00 s računa kao 02 h 00 min i 00 s.

Sat koji se 30. listopada 2016. godine zbog pomicanja za jedan sat unatrag pojavljuje dva puta između 02 h 00 min i 00 s i 03 h 00 min i 00 s, označava se prvi put kao sat 2A, a drugi put kao sat 2B.

Članak 4.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/15-03/07

Urbroj: 50301-09/06-15-2

Zagreb, 5. veljače 2015.

Predsjednik

Zoran Milanović, v. r.
### NN 15/2015 (6.2.2015.), Odluka o potvrđivanju Izmjena Statuta Hrvatskog zavoda za mirovinsko osiguranje

VLADA REPUBLIKE HRVATSKE

287

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014) i članka 144. stavka 1. Zakona o mirovinskom osiguranju (»Narodne novine«, br. 157/2013 i 151/2014), Vlada Republike Hrvatske je na sjednici održanoj 5. veljače 2015. godine donijela

ODLUKU

O POTVRĐIVANJU IZMJENA STATUTA HRVATSKOG ZAVODA ZA MIROVINSKO OSIGURANJE

I.

Potvrđuju se Izmjene Statuta Hrvatskog zavoda za mirovinsko osiguranje, koje je Upravno vijeće Hrvatskog zavoda za mirovinsko osiguranje donijelo na sjednici održanoj 18. prosinca 2014. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/15-04/40

Urbroj: 50301-04/12-15-2

Zagreb, 5. veljače 2015.

Predsjednik

Zoran Milanović, v. r.
### NN 15/2015 (6.2.2015.), Pravilnik o izmjeni Pravilnika o malom obalnom ribolovu

MINISTARSTVO POLJOPRIVREDE

288

Na temelju članka 20. stavka 7. i članka 21. stavaka 5., 6., 7. i 9. Zakona o morskom ribarstvu (»Narodne novine« br. 81/2013, 14/2014 i 152/2014), ministar poljoprivrede donosi

PRAVILNIK

O IZMJENI PRAVILNIKA O MALOM OBALNOM RIBOLOVU

Članak 1.

U Pravilniku o malom obalnom ribolovu (»Narodne novine« broj 8/2015) u članku 8. stavku

1. podstavak a) mijenja se i glasi:

»a) Prebivalište i trajanje prebivališta prema popisima iz Zakonu o otocima (»Narodne novine« br. 34/1999, 149/1999, 32/2002 i 33/2006) i Odluke o razvrstavanju jedinica lokalne i područne (regionalne) samouprave prema stupnju razvijenosti (»Narodne novine« broj 158/2013)

– Otoci I. skupine

                             20 +1 bod za svaku godinu (do 40 bodova)

– Otoci II. skupine i obalne općine i gradovi (jedinice lokalne samouprave I., II. i III. skupine)

                             10 + 1 bod za svaku godinu (do 30 bodova).«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/14-01/74
Urbroj: 525-13/1224-15-4
Zagreb, 2. veljače 2015.

Ministar
Tihomir Jakovina, v. r.

15 06.02.2015 Pravilnik o izmjeni Pravilnika o malom obalnom ribolovu

15 06.02.2015 Pravilnik o izmjeni Pravilnika o malom obalnom ribolovu
### NN 15/2015 (6.2.2015.), Plan prijma u državnu službu u Ured pučke pravobraniteljice za 2015. godinu

15 06.02.2015 Plan prijma u državnu službu u Ured pučke pravobraniteljice za 2015. godinu

PUČKI PRAVOBRANITELJ

291

Na temelju članka 43. stavka 2. točke c) Zakona o državnim službenicima (»Narodne novine«, br. 92/05, 107/07, 27/08, 49/11, 150/11, 34/12, 49/12 – pročišćeni tekst, 37/13 i 38/13) uz prethodnu suglasnost Ministarstva financija klasa: 100-01/15-01/20, urbroj: 513-05-01/15-2, od 27. 1. 2015., pučka pravobraniteljica donosi sljedeći

PLAN PRIJMA

U DRŽAVNU SLUŽBU U URED PUČKE PRAVOBRANITELJICE ZA 2015. GODINU

I.

Ovim Planom prijma u državnu službu planira se prijam državnih službenika u Ured pučke pravobraniteljice za 2015. godinu.

II.

Plan prijma u državnu službu sadrži stvarno stanje popunjenosti radnih mjesta u Uredu pučke pravobraniteljice te potreban broj državnih službenika na neodređeno vrijeme za 2015. godinu.

III.

U Uredu pučke pravobraniteljice zaposleno je 32 državna službenika i 1 namještenik na neodređeno vrijeme.

IV.

U Uredu pučke pravobraniteljice u tekućoj godini, sukladno predviđenim financijskim sredstvima u Državnom proračunu Republike Hrvatske za 2015. godinu i pribavljenoj suglasnosti Ministarstva financija, planira se prijam na neodređeno vrijeme:

– 8 službenika/službenice sa završenim preddiplomskim i diplomskim sveučilišnim studijem ili integriranim preddiplomskim i diplomski stručnim studijem ili specijalističkim diplomskim stručnim studijem

– 1 službenik/službenica sa završenom srednjom stručnom spremom.

V.

Na temelju ovog Plana prijma slobodna radna mjesta popunjavat će se putem javnog natječaja, internog oglasa ili putem premještaja iz drugih državnih tijela.

VI.

Plan prijma u državnu službu stupa na snagu danom donošenja, a objavljuje se u »Narodnim novinama« i na web-stranicama Pučkog pravobranitelja i Ministarstva uprave Republike Hrvatske.

Broj: P.P.U.-29-01-20/15-4

Zagreb, 3. veljače 2015.

Pučka pravobraniteljica
Lora Vidović, v. r.
### NN 16/2015 (11.2.2015.), Rješenje o razrješenju sanacijskog upravitelja Županijske bolnice Čakovec

16 11.02.2015 Rješenje o razrješenju sanacijskog upravitelja Županijske bolnice Čakovec

VLADA REPUBLIKE HRVATSKE

293

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 59.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013, 159/2013, 22/2014 i 154/2014), Vlada Republike Hrvatske je na sjednici održanoj 5. veljače 2015. godine donijela

RJEŠENJE

O RAZRJEŠENJU SANACIJSKOG UPRAVITELJA ŽUPANIJSKE BOLNICE ČAKOVEC

Razrješuje se MIROSLAV HORVAT, dr. med., dužnosti sanacijskog upravitelja Županijske bolnice Čakovec, na osobni zahtjev.

Klasa: 080-02/15-02/22
Urbroj: 5030115/1-15-02
Zagreb, 5. veljače 2015.

Predsjednik
Zoran Milanović, v. r.
### NN 16/2015 (11.2.2015.), Rješenje o imenovanju sanacijskog upravitelja Županijske bolnice Čakovec

VLADA REPUBLIKE HRVATSKE

294

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 59.a stavka 3. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012, 70/2012, 82/2013, 159/2013, 22/2014 i 154/2014), Vlada Republike Hrvatske je na sjednici održanoj 5. veljače 2015. godine donijela

RJEŠENJE

O IMENOVANJU SANACIJSKOG UPRAVITELJA ŽUPANIJSKE BOLNICE ČAKOVEC

Imenuje se STJEPAN KORAJ sanacijskim upraviteljem Županijske bolnice Čakovec.

Klasa: 080-02/15-01/26

Urbroj: 5030115/1-15-02

Zagreb, 5. veljače 2015.

Predsjednik

Zoran Milanović, v. r.
### NN 16/2015 (11.2.2015.), Rješenje o razrješenju člana Nacionalnog odbora za borbu protiv nasilja u sportu

VLADA REPUBLIKE HRVATSKE

295

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i točke III. stavka 10. Odluke o osnivanju Nacionalnog odbora za borbu protiv nasilja u sportu (»Narodne novine«, broj 51/2013), Vlada Republike Hrvatske je na sjednici održanoj 5. veljače 2015. godine donijela

RJEŠENJE

O RAZRJEŠENJU ČLANA NACIONALNOG ODBORA ZA BORBU PROTIV NASILJA U SPORTU

Razrješuje se DAMIR MIŠKOVIĆ dužnosti člana Nacionalnog odbora za borbu protiv nasilja u sportu, na koju je imenovan kao predstavnik Udruge profesionalnih klubova Prve hrvatske nogometne lige.

Klasa: 080-02/15-02/20

Urbroj: 5030115/1-15-02

Zagreb, 5. veljače 2015.

Predsjednik

Zoran Milanović, v. r.
### NN 16/2015 (11.2.2015.), Rješenje o imenovanju člana Nacionalnog odbora za borbu protiv nasilja u sportu

VLADA REPUBLIKE HRVATSKE

296

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i točke III. stavka 10. Odluke o osnivanju Nacionalnog odbora za borbu protiv nasilja u sportu (»Narodne novine«, broj 51/2013), Vlada Republike Hrvatske je na sjednici održanoj 5. veljače 2015. godine donijela

RJEŠENJE

O IMENOVANJU ČLANA NACIONALNOG ODBORA ZA BORBU PROTIV NASILJA U SPORTU

Imenuje se ZORAN CVRK, predstavnik Hrvatskog nogometnog saveza, članom Nacionalnog odbora za borbu protiv nasilja u sportu.

Klasa: 080-02/15-01/23

Urbroj: 5030115/1-15-02

Zagreb, 5. veljače 2015.

Predsjednik

Zoran Milanović, v. r.
### NN 16/2015 (11.2.2015.), Rješenje o razrješenju člana Stožera zaštite i spašavanja Republike Hrvatske

VLADA REPUBLIKE HRVATSKE

297

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 4. stavka 4. Zakona o zaštiti i spašavanju (»Narodne novine«, br. 174/2004, 79/2007, 38/2009 i 127/2010), Vlada Republike Hrvatske je na sjednici održanoj 5. veljače 2015. godine donijela

RJEŠENJE

O RAZRJEŠENJU ČLANA STOŽERA ZAŠTITE I SPAŠAVANJA REPUBLIKE HRVATSKE

Razrješuje se DARKO MOHAČ dužnosti člana Stožera zaštite i spašavanja Republike Hrvatske.

Klasa: 080-02/15-02/21

Urbroj: 5030115/1-15-02

Zagreb, 5. veljače 2015.

Predsjednik

Zoran Milanović, v. r.
### NN 16/2015 (11.2.2015.), Rješenje o imenovanju članice Stožera zaštite i spašavanja Republike Hrvatske

VLADA REPUBLIKE HRVATSKE

298

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 4. stavka 4. Zakona o zaštiti i spašavanju (»Narodne novine«, br. 174/2004, 79/2007, 38/2009 i 127/2010), Vlada Republike Hrvatske je na sjednici održanoj 5. veljače 2015. godine donijela

RJEŠENJE

O IMENOVANJU ČLANICE STOŽERA ZAŠTITE I SPAŠAVANJA REPUBLIKE HRVATSKE

Imenuje se SILVANA RADOVANOVIĆ članicom Stožera zaštite i spašavanja Republike Hrvatske.

Klasa: 080-02/15-01/24

Urbroj: 5030115/1-15-02

Zagreb, 5. veljače 2015.

Predsjednik

Zoran Milanović, v. r.
### NN 16/2015 (11.2.2015.), Pravilnik o dopuni Pravilnika o načinu isticanja maloprodajne cijene i cijene za jedinicu mjere proizvoda i usluga

MINISTARSTVO GOSPODARSTVA

301

Na temelju članka 7. stavka 9. Zakona o zaštiti potrošača (»Narodne novine«, broj 41/2014) ministar gospodarstva donosi

PRAVILNIK

O DOPUNI PRAVILNIKA O NAČINU ISTICANJA MALOPRODAJNE CIJENE I CIJENE ZA JEDINICU MJERE PROIZVODA I USLUGA

Članak 1.

U Pravilniku o načinu isticanja maloprodajne cijene i cijene za jedinicu mjere proizvoda i usluga (»Narodne novine«, broj 66/2014), u članku 4. iza stavka 3. dodaje se stavak 4. koji glasi:

»(4) Osim na način iz stavka 1. ovoga članka, trgovac je dužan maloprodajnu cijenu benzina, dizelskih goriva, plinskih ulja, biogoriva i autoplina istaknuti i putem aplikacije »Min-go«, sukladno odredbama Pravilnika o podacima koje su energetski subjekti dužni dostavljati Ministarstvu.«.

Članak 2.

Ovaj Pravilnik objavljuje se u »Narodnim novinama«, a stupa na snagu 15. veljače 2015. godine.

Klasa: 011-01/13-01/253

Urbroj: 526-05-02-02-01/1-15-48

Zagreb, 3. veljače 2015.

Ministar

Ivan Vrdoljak v. r.
### NN 16/2015 (11.2.2015.), Plan prijma u državnu službu u Ured pravobraniteljice za osobe s invaliditetom za 2015. godinu

PRAVOBRANITELJ ZA OSOBE S INVALIDITETOM

304

Na temelju članka 43. stavka 2. točke c. Zakona o državnim službenicima (»Narodne novine« br. 92/05., 142/06., 77/07., 107/07., 27/08., 34/11., 49/11., 150/11., 34/12., 49/12., 37/13., 38/13., 1/15.), a sukladno Državnom proračunu Republike Hrvatske za 2015. (»Narodne novine« br. 148/14.), pravobraniteljica za osobe s invaliditetom utvrđuje

PLAN

PRIJMA U DRŽAVNU SLUŽBU U URED PRAVOBRANITELJICE ZA OSOBE S INVALIDITETOM ZA 2015. GODINU

Članak 1.

Ovim Planom prijma u državnu službu utvrđuje se prijam državnih službenika u Ured pravobraniteljice za osobe s invaliditetom za 2015.

Članak 2.

Plan prijma u državnu službu sadrži stvarno stanje popunjenosti radnih mjesta u Uredu pravobraniteljice za osobe s invaliditetom, te potreban broj državnih službenika na neodređeno vrijeme za 2015 godinu.

Članak 3.

U Uredu pravobraniteljice za osobe s invaliditetom zaposleno je 7 državnih službenika.

Članak 4.

Sukladno predviđenim financijskim sredstvima u Državnom proračunu Republike Hrvatske, Ured pravobraniteljice za osobe s invaliditetom u 2015. planira prijam na neodređeno vrijeme i to:

– 1 (jednog) službenika/cu koji/a ima završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij.

Članak 5.

Temeljem ovog Plana slobodna radna mjesta popunjavaju se sukladno Zakonu o državnim službenicima izvanrednim postupkom prijma u državnu službu.

Članak 6.

Plan prijma u državnu službu objavljuje se u »Narodnim novinama«, dnevnom listu »Večernji list« te na web-stranici Ministarstva uprave i Ureda pravobraniteljice za osobe s invaliditetom.

Članak 7.

Ovaj Plan stupa na snagu danom donošenja.

Broj: POSI.R.-661-01-10/15-01/04

Zagreb, 5. veljače 2015.

Pravobraniteljica
za osobe s invaliditetom
Anka Slonjšak, v. r.

16 11.02.2015 Plan prijma u državnu službu u Ured pravobraniteljice za osobe s invaliditetom za 2015. godinu

16 11.02.2015 Plan prijma u državnu službu u Ured pravobraniteljice za osobe s invaliditetom za 2015. godinu
### NN 16/2015 (11.2.2015.), Odluka o izmjenama Odluke o minimalno potrebnim deviznim potraživanjima

HRVATSKA NARODNA BANKA

306

Na temelju članka 77. i članka 43. stavka 2. točke 9. i stavka 5. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donio je 6. veljače 2015.

ODLUKU

O IZMJENAMA ODLUKE O MINIMALNO POTREBNIM DEVIZNIM POTRAŽIVANJIMA

I.

U Odluci o minimalno potrebnim deviznim potraživanjima (»Narodne novine«, br. 59/2008., 17/2009., 23/2009., 30/2011., 18/2012., 67/2012., 104/2013. i 44/2014.) u točki III. stavak 2. mijenja se i glasi:

»Iznimno, za razdoblje od 12. veljače 2015. do 11. kolovoza 2016. u devizna potraživanja, u smislu ove Odluke, uključuje se i nominalni iznos trezorskog zapisa Ministarstva financija Republike Hrvatske izdanog u eurima na aukciji održanoj 10. veljače 2015. i uplaćenog 12. veljače 2015., također u eurima, ISIN: HRRHMFT632X5.«

II.

U obrascu DP/DO 1 fusnota 6 mijenja se i glasi: »Stupac 8 popunjava se iznimno za razdoblje od 12. veljače 2015. do 11. kolovoza 2016. Nakon isteka navedenog razdoblja stupac 8 ne popunjava se.«

III.

Ova Odluka objavljuje se u »Narodnim novinama«, a stupa na snagu 12. veljače 2015.

O. br. 36-020/02-15/BV

Zagreb, 6. veljače 2015.

Guverner

Hrvatske narodne banke

prof. dr. sc. Boris Vujčić, v. r.
### NN 16/2015 (11.2.2015.), Odluka o najvišem postotku naknade depozitaru za 2015. godinu

16 11.02.2015 Odluka o najvišem postotku naknade depozitaru za 2015. godinu

HRVATSKA AGENCIJA ZA NADZOR FINANCIJSKIH USLUGA

308

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12), primjenom odredbe članka 191. stavka 2. Zakona o obveznim mirovinskim fondovima (»Narodne novine« broj 19/14), Hrvatska agencija za nadzor financijskih usluga na sjednici Upravnog vijeća održanoj 6. veljače 2015. godine donijela je

ODLUKU

O NAJVIŠEM POSTOTKU NAKNADE DEPOZITARU ZA 2015. GODINU

Članak 1.

Depozitar za poslove depozitara iz članka 172. Zakona o obveznim mirovinskim fondovima u 2015. godini ima pravo na naknadu od najviše 0,1% od prosječne godišnje neto vrijednosti imovine mirovinskog fonda.

Članak 2.

Ova Odluka stupa na snagu prvog dana od dana objave u »Narodnim novinama«.

Klasa: 011-02/15-03/01

Urbroj: 326-01-440-15-1

Zagreb, 6. veljače 2015.

Predsjednik
Upravnog vijeća
Petar-Pierre Matek, v. r.
### NN 16/2015 (11.2.2015.), Pravilnik o izmjeni i dopuni Pravilnika o Registru objekata leasinga

HRVATSKA AGENCIJA ZA NADZOR FINANCIJSKIH USLUGA

312

Na temelju odredbi članka 66. stavka 2. Zakona o leasingu (»Narodne novine«, br. 141/13), Hrvatska agencija za nadzor financijskih usluga na sjednici Upravnog vijeća održanoj 6. veljače 2015. donosi

PRAVILNIK

O IZMJENI I DOPUNI PRAVILNIKA O REGISTRU OBJEKATA LEASINGA

Članak 1.

Mijenja se preambula Pravilnika o Registru objekata leasinga (»Narodne novine«, br. 63/14) tako da sada glasi:

»Na temelju odredbe članka 66. stavka 2. Zakona o leasingu (»Narodne novine«, br. 141/13), Hrvatska agencija za nadzor financijskih usluga na sjednici Upravnog vijeća održanoj 16. svibnja 2014. donosi«.

Članak 2.

U članku 1. stavku 1. riječi »te iznos, način i rokove plaćanja naknade za vođenje Registra« brišu se.

Članak 3.

Briše se glava »VII. IZNOS, NAČIN I ROK PLAĆANJA NAKNADE ZA VOĐENJE REGISTRA« sa člancima 25., 26., 27. i 28.

Članak 4.

Dosadašnji članci 29. i 30. postaju članci 25. i 26. a glava VIII. postaje glava VII.

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/15-05/01

Urbroj: 326-01-550-15-1

Zagreb, 6. veljače 2015.

Predsjednik

Upravnog vijeća

Petar-Pierre Matek, v. r.
### NN 16/2015 (11.2.2015.), Odluka o prirezu porezu na dohodak Općine Milna

16 11.02.2015 Odluka o prirezu porezu na dohodak Općine Milna

OPĆINA MILNA

313

Na temelju članka 30. st. 1. Zakona o financiranju jedinica lokalne i područne (regionalne) samouprave (»Narodne novine«, broj 117/93, 33/00, 73/00, 59/01, 107/01, 117/01 – isp., 150/02, 147/03, 132/06, 26/07 – Odluka USRH, 73/08 i 25/12) i članka 28. Statuta Općine Milna (»Službeni glasnik Općine Milna«, broj 6/10 – pročišćeni tekst i 4/14) Općinsko vijeće Općine Milna na 17. sjednici održanoj 29. listopada 2014. godine, donosi

ODLUKU

O PRIREZU POREZU NA DOHODAK OPĆINE MILNA

Članak 1.

Ovom se Odlukom utvrđuju vrste poreza koji pripadaju Općini Milna, porezni obveznici, porezne osnovice, stope i visine poreza te način i obračun plaćanja poreza.

Općinski porezi su prihod Općine Milna.

Članak 2.

Prirez porezu na dohodak plaća se na području Općine Milna sukladno Zakonu o porezu na dohodak i Pravilniku o porezu na dohodak te ovoj Odluci.

Prirez porezu na dohodak plaća se na porez na dohodak od nesamostalnog rada, porez na dohodak od samostalne djelatnosti, porez na dohodak od imovine i imovinskih prava, porez na dohodak od kapitala, porez na dohodak od osiguranja i porez na dohodak od drugog dohotka.

Osnovica prireza porezu na dohodak je porez na dohodak utvrđen sukladno Zakonu o porezu na dohodak i Pravilniku o porezu na dohodak.

Prirez od poreza na dohodak plaća se po stopi od 3% na osnovicu iz stavka 3. Ovog članka.

Obveznik prireza porezu na dohodak je fizička osoba koja je obveznik o porezu na dohodak i ima prebivalište ili boravište na području Općine Milna.

Članak 3.

Poslove u vezi s utvrđivanjem i naplatom prireza porezu na dohodak obavlja Ministarstvo financija – Porezna uprava.

Članak 4.

Ova Odluka stupa na snagu osmog dana od dana objave u »Narodnim novinama«, a primjenjuje se od 1. siječnja 2015. godine.

Ova će se Odluka objaviti i u »Službenom glasniku Općine Milna«.

Klasa: 410-01/14-01/03

Urbroj: 2104/03-02-02/1-14-1

Milna, 29. listopada 2014.

OPĆINSKO VIJEĆE OPĆINE MILNA

Predsjednik
Vickoslav Bonačić Vicić, v. r.
### NN 16/2015 (11.2.2015.), Ispravak Pravilnika o izmjenama i dopunama Pravilnika o pravima, uvjetima i načinu korištenja prekogranične zdravstvene zaštite

HRVATSKI ZAVOD ZA ZDRAVSTVENO OSIGURANJE

315

Nakon izvršenog uspoređivanja s izvornim tekstom utvrđena je pogreška u Pravilniku o pravima, uvjetima i načinu korištenja prekogranične zdravstvene zaštite koji je objavljen u »Narodnim novinama«, broj 11 od 30. siječnja 2015. godine te se daje

ISPRAVAK

PRAVILNIKA O IZMJENAMA I DOPUNAMA PRAVILNIKA O PRAVIMA, UVJETIMA I NAČINU KORIŠTENJA PREKOGRANIČNE ZDRAVSTVENE ZAŠTITE

U članku 1. Pravilnika o izmjenama i dopunama Pravilnika o pravima, uvjetima i načinu korištenja prekogranične zdravstvene zaštite (»Narodne novine«, broj 11/15. – u daljnjem tekstu: Pravilnik) umjesto teksta: »3. korištenje telemedicine na području druge države članice EU,« treba stajati tekst: »3. korištenja telemedicine u slučaju kada pružatelj usluge ima poslovni nastan na području druge države članice EU,«.

Uz Pravilnik nije objavljena tiskanica »Zahtjev i prijedlog za upućivanje na liječenje u inozemstvo« iz članka 4. Pravilnika te se potonja objavljuje uz ovaj ispravak.

Klasa: 025-04/14-01/308

Urbroj: 338-01-01-15-2

Zagreb, 5. veljače 2015.

Ravnateljica

Tatjana Prenđa Trupec, mag. ing. el. MBA, v. r.

**[**Zahtjev i prijedlog za upućivanje na liječenje u inozemstvo**](dodatni/434752.pdf)**

16 11.02.2015 Ispravak Pravilnika o izmjenama i dopunama Pravilnika o pravima, uvjetima i načinu korištenja prekogranične zdravstvene zaštite
### NN 17/2015 (13.2.2015.), Odluka o davanju suglasnosti Vladi Republike Hrvatske na donošenje Obavijesti o namjeri davanja koncesije i dodjelu koncesije na pomorskom dobru u svrhu izgradnje i gospodarskog korištenja plaže na dijelu k.o. Brašina, a u svrhu realizacije turističkog razvojnog projekta Kupari, na lokaciji Kupari I. u Općini Župa dubrovačka

HRVATSKI SABOR

316

Na temelju članka 20. stavka 4. Zakona o pomorskom dobru i morskim lukama (»Narodne novine«, br. 158/03., 100/04., 141/06., 38/09. i 123/11.) Hrvatski sabor na sjednici 6. veljače 2015. donio je

ODLUKU

O DAVANJU SUGLASNOSTI VLADI REPUBLIKE HRVATSKE NA DONOŠENJE OBAVIJESTI O NAMJERI DAVANJA KONCESIJE I DODJELU KONCESIJE NA POMORSKOM DOBRU U SVRHU IZGRADNJE I GOSPODARSKOG KORIŠTENJA PLAŽE NA DIJELU k.o. BRAŠINA, A U SVRHU REALIZACIJE TURISTIČKOG RAZVOJNOG PROJEKTA KUPARI, NA LOKACIJI KUPARI I. U OPĆINI ŽUPA DUBROVAČKA

I.

Daje se suglasnost Vladi Republike Hrvatske na donošenje Obavijesti o namjeri davanja koncesije i dodjelu koncesije na pomorskom dobru u svrhu izgradnje i gospodarskog korištenja plaže na dijelu k.o. Brašina, a u svrhu realizacije turističkog razvojnog projekta Kupari, na lokaciji Kupari I. u Općini Župa dubrovačka, na rok do 99 godina.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/15-01/03

Zagreb, 6. veljače 2015.

HRVATSKI SABOR

Predsjednik

Hrvatskoga sabora

Josip Leko, v. r.
### NN 17/2015 (13.2.2015.), Odluka o razrješenju članova Vijeća za vodne usluge

HRVATSKI SABOR

317

Na temelju članka 81. Ustava Republike Hrvatske i članka 217. stavka 3. Zakona o vodama (»Narodne novine«, br. 153/09., 63/11., 130/11., 56/13. i 14/14.) Hrvatski sabor na sjednici 6. veljače 2015. donio je

ODLUKU

O RAZRJEŠENJU ČLANOVA VIJEĆA ZA

VODNE USLUGE

Razrješuju se dužnosti članovi Vijeća za vodne usluge:

– ELIZABETA KOS

– IVANA VARGAŠEVIĆ

– DRENKA GRUBIŠIĆ

– VLADIMIR ŠIMIĆ

– ZDRAVKO DIJAKOVIĆ

– IRENA MILIČEVIĆ

– MARKO ERCEGOVIĆ

– MILKA KOSANOVIĆ

– TOMISLAV KEZELJ.

Klasa: 021-13/14-07/41

Zagreb, 6. veljače 2015.

HRVATSKI SABOR

Predsjednik

Hrvatskoga sabora

Josip Leko, v. r.
### NN 17/2015 (13.2.2015.), Odluka o imenovanju članova Vijeća za vodne usluge

HRVATSKI SABOR

318

Na temelju članka 81. Ustava Republike Hrvatske i članka 217. stavka 3. Zakona o vodama (»Narodne novine«, br. 153/09., 63/11., 130/11., 56/13. i 14/14.) Hrvatski sabor na sjednici 6. veljače 2015. donio je

ODLUKU

O IMENOVANJU ČLANOVA VIJEĆA ZA

VODNE USLUGE

Za članove Vijeća za vodne usluge, imenuju se:

– ELIZABETA KOS

– ŽELJKO KOLAR

– NIKOLINA PTIČEK

– SANJA POLIĆ

– VLADIMIR ŠIMIĆ

– MILKA KOSANOVIĆ

– DAMIR CIMER

– MARIO MILINKOVIĆ

– IRENA MILIČEVIĆ.

Klasa: 021-13/14-07/41

Zagreb, 6. veljače 2015.

HRVATSKI SABOR

Predsjednik

Hrvatskoga sabora

Josip Leko, v. r.
### NN 17/2015 (13.2.2015.), Odluka o razrješenju dijela članova Nacionalnog vijeća za razvoj ljudskih potencijala

HRVATSKI SABOR

319

Na temelju članka 81. Ustava Republike Hrvatske i članka 10. stavka 6. Zakona o Hrvatskom kvalifikacijskom okviru (»Narodne novine«, br. 22/13.) Hrvatski sabor na sjednici 6. veljače 2015. donio je

ODLUKU

O RAZRJEŠENJU DIJELA ČLANOVA NACIONALNOG VIJEĆA ZA RAZVOJ LJUDSKIH POTENCIJALA

Razrješuju se dužnosti članice Nacionalnog vijeća za razvoj ljudskih potencijala, na osobni zahtjev:

– TINA MARKUŠ, imenovana kao predstavnica ministarstva nadležnog za gospodarstvo

– GORANKA HUS, imenovana kao predstavnica ministarstva nadležnog za regionalni razvoj

– VESNA ŠTEFICA, imenovana kao predstavnica Hrvatske gospodarske komore

– prof. dr. sc. JASMINA HAVRANEK, imenovana kao predstavnica agencije nadležne za znanost i visoko obrazovanje.

Klasa: 021-13/15-07/01

Zagreb, 6. veljače 2015.

HRVATSKI SABOR

Predsjednik

Hrvatskoga sabora

Josip Leko, v. r.
### NN 17/2015 (13.2.2015.), Odluka o imenovanju dijela članova Nacionalnog vijeća za razvoj ljudskih potencijala

HRVATSKI SABOR

320

Na temelju članka 81. Ustava Republike Hrvatske i članka 10. stavaka 4. i 7. Zakona o Hrvatskom kvalifikacijskom okviru (»Narodne novine«, br. 22/13.) Hrvatski sabor na sjednici 6. veljače 2015. donio je

ODLUKU

O IMENOVANJU DIJELA ČLANOVA NACIONALNOG VIJEĆA ZA RAZVOJ LJUDSKIH POTENCIJALA

Za članice Nacionalnog vijeća za razvoj ljudskih potencijala, imenuju se:

– DARINKA VEDRINA, predstavnica ministarstva nadležnog za gospodarstvo

– VLATKA MARČAN, predstavnica ministarstva nadležnog za regionalni razvoj

– STANKICA VRBAN, predstavnica Hrvatske gospodarske komore

– mr. sc. EMITA BLAGDAN, predstavnica agencije nadležne za znanost i visoko obrazovanje.

Klasa: 021-13/15-07/01

Zagreb, 6. veljače 2015.

HRVATSKI SABOR

Predsjednik

Hrvatskoga sabora

Josip Leko, v. r.
### NN 17/2015 (13.2.2015.), Odluka o utvrđivanju interesa Republike Hrvatske za izgradnju Regionalnog športsko-rekreativnog i turističkog centra Platak u k.o. Cernik - Čavle i k.o. Podhum

VLADA REPUBLIKE HRVATSKE

327

Na temelju članka 9. stavka 4. Zakona o izvlaštenju (»Narodne novine«, br. 9/94, 35/94, 112/2000, 114/2001, 79/2006, 45/2011 i 34/2012), a u vezi s člankom 62. Zakona o izvlaštenju i određivanju naknade (»Narodne novine«, broj 74/2014), Vlada Republike Hrvatske je na sjednici održanoj 11. veljače 2015. godine donijela

ODLUKU

O UTVRĐIVANJU INTERESA REPUBLIKE HRVATSKE ZA IZGRADNJU REGIONALNOG ŠPORTSKO-REKREACIJSKOG I TURISTIČKOG CENTRA PLATAK U k.o. CERNIK – ČAVLE I k.o. PODHUM

I.

Izgradnja Regionalnog športsko-rekreacijskog i turističkog centra Platak na:

– k.č.br. 5687/22, šuma, površine 145494 m2,

– k.č.br. 5687/25, šuma, površine 989 m2,

– k.č.br. 5687/26, šuma, površine 5094 m2,

– k.č.br. 5687/27, šuma, površine 27269 m2,

– k.č.br. 5687/28, šuma, površine 130301 m2,

– k.č.br. 5687/29, šuma, površine 36726 m2,

– k.č.br. 5687/30, šuma, površine 9529 m2,

– k.č.br. 5687/31, šuma, površine 128 m2,

– k.č.br. 5687/32, šuma, površine 7406 m2, sve upisane u zk.ul. 4764 k.o. Cernik – Čavle

– k.č.br. 3751/17, šuma Jasenovica, površine 5619 m2, upisanoj u zk.ul. 3358 k.o. Podhum,

sve upisano u zemljišne knjige kao vlasništvo Republike Hrvatske, a kojim nekretninama gospodare Hrvatske šume d.o.o. Zagreb,

u interesu je Republike Hrvatske.

II.

Interes Republike Hrvatske iz točke I. ove Odluke utvrđuje se na temelju pravomoćne lokacijske dozvole Primorsko-goranske županije, Upravnog odjela za graditeljstvo i zaštitu okoliša, klase: UP/I-350-05/12-03/59, urbroja: 2170/1-03-01/3-13-22, od 12. ožujka 2013. godine i mišljenja Primorsko-goranske županije, klase: 021-04/13-01/3, urbroja: 2170/1-01-01/4-13-23, od 9. travnja 2013. godine, te parcelacijskih elaborata tvrtke Nekretnine d.o.o., br. el. 393/12 i 394/12, u svrhu provedbe lokacijske dozvole, klase: UP/I-350-05/12-03/59, urbroja: 2170/1-03-01/3-13-22, od 12. ožujka 2013. godine, ovjerovljenih da su izrađeni u skladu s prostorno-planskom dokumentacijom i u skladu s katastarsko-geodetskim propisima.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/13-04/538

Urbroj: 50301-09/09-15-8

Zagreb, 11. veljače 2015.

Predsjednik

Zoran Milanović, v. r.

17 13.02.2015 Odluka o utvrđivanju interesa Republike Hrvatske za izgradnju Regionalnog športsko-rekreativnog i turističkog centra Platak u k.o. Cernik - Čavle i k.o. Podhum

17 13.02.2015 Odluka o utvrđivanju interesa Republike Hrvatske za izgradnju Regionalnog športsko-rekreativnog i turističkog centra Platak u k.o. Cernik - Čavle i k.o. Podhum
### NN 17/2015 (13.2.2015.), Pravilnik o izmjenama i dopunama Pravilnika o izdavanju memorijskih kartica

17 13.02.2015 Pravilnik o izmjenama i dopunama Pravilnika o izdavanju memorijskih kartica

MINISTARSTVO POMORSTVA, PROMETA I INFRASTRUKTURE

331

Na temelju članka 23. stavka 4., članka 25. stavka 5. i članka 29. stavka 2. Zakona o radnom vremenu, obveznim odmorima mobilnih radnika i uređajima za bilježenje u cestovnom prijevozu (»Narodne novine«, broj 75/2013), ministar pomorstva, prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O IZDAVANJU MEMORIJSKIH KARTICA

Članak 1.

U Pravilniku o izdavanju memorijskih kartica (»Narodne novine«, broj 83/2013) u članku 3. stavak 1. mijenja se i glasi:

» (1) Pravna osoba dostavlja ponudu za dobivanje javne ovlasti izdavanja memorijskih kartica (u daljnjem tekstu: kartica) Ministarstvu pomorstva, prometa i infrastrukture (u daljnjem tekstu: Ministarstvo), uz koju prilaže dokaze o ispunjavanju uvjeta za obavljanje javne ovlasti.«.

Članak 2.

U članku 16. stavku 2. podstavci 1. i 2. mijenjaju se i glase:

»– vođenje postupka izdavanja kartica,

– izradu kartica.«

Članak 3.

Članak 20. mijenja se i glasi:

»Članak 20.

Cijena za izdavanje kartica uključuje:

– troškove postupka izdavanja kartica,

– troškove izrade kartica,

– troškove pristupa i korištenja zajedničke mreže TACHOnet u skladu sa stavcima 6. i 7. članka 30. Zakona.«

Članak 4.

Članak 21. mijenja se i glasi:

»Članak 21.

(1) Visina naknade koja se plaća za izdavanje kartica vozača, prijevoznika, radionice i nadzornog tijela u redovnom postupku iznosi 428,00 kn bez PDV-a, pojedinačno za svaku karticu.

(2) Visina naknade koja se plaća za izdavanje kartica vozača, prijevoznika, radionice i nadzornog tijela u žurnom postupku iznosi 608,00 kn bez PDV-a, pojedinačno za svaku karticu.

(3) Pravna osoba koja obavlja javnu ovlast izdavanja kartica, dužna je izdati karticu u redovnom postupku iz stavka 1. ovoga članka, u roku od 15 dana od dana zaprimanja zahtjeva.

(4) Pravna osoba koja obavlja javnu ovlast izdavanja kartica, dužna je izdati karticu u žurnom postupku iz stavka 2. ovoga članka u roku od 48 sati od dana zaprimanja zahtjeva.

(5) Zahtjev za izdavanje kartice je potpun kada korisnik uplati naknadu za njeno izdavanje.

(6) Naknade iz stavaka 1. i 2. ovoga članka uplaćuje se na račun pravne osobe koja obavlja javnu ovlast izdavanja kartica.

(7) Cijena za izdavanje kartica uključuje i troškove za korištenje zajedničke mreže TACHOnet iz članka 20. ovoga Pravilnika uvećanu za PDV.

(8) Ako nakon provedenog postupka odlučivanja o zahtjevu za izdavanje kartice, kartica nije izdana, pravna osoba je dužna stranci, u roku od 15 dana nakon pravomoćnosti odluke, vratiti trošak izrade kartice.«

Članak 5.

Ovaj Pravilnik stupa na snagu danom objave u »Narodnim novinama«.

Klasa: 011-01/15-02/16

Urbroj: 530-05-1-1-2-15-1

Zagreb, 6. veljače 2015.

Ministar
dr. sc. Siniša Hajdaš Dončić, v. r.
### NN 17/2015 (13.2.2015.), Pravilnik o dopunama i izmjeni Pravilnika o dodjeli tržišne kompenzacije u ribarstvu

MINISTARSTVO POLJOPRIVREDE

333

Na temelju članka 59. stavka 2. Zakona o morskom ribarstvu (»Narodne novine«, broj 81/2013, 14/2014 i 152/2014) ministar poljoprivrede donosi

PRAVILNIK

O DOPUNAMA I IZMJENI PRAVILNIKA O DODJELI TRŽIŠNE KOMPENZACIJE U RIBARSTVU

Članak 1.

U Pravilniku o dodjeli tržišne kompenzacije u ribarstvu (»Narodne novine«, broj 8/2015) u članku 5. stavku 1. podstavku 1., nakon zareza dodaju se riječi »ili ribarska zadruga priznata sukladno Pravilniku o ribarskim zadrugama (»Narodne novine«, broj 48/2010)«.

Članak 2.

U članku 6. stavku 2, umjesto točke stavlja se zarez te se dodaju riječi: »pri čemu se prosječna cijena i cijena iz dostavljenih računa obračunava bez PDV-a.«

U članku 6. stavak 6. mijenja se i glasi:

»(6) Ukoliko ribarska zadruga podnosi skupni Zahtjev, cjelokupni Zahtjev za sve članove mora biti obračunat ili po prosječnim cijenama ili po cijenama iz dostavljenih računa.«

U članku 6. stavku 7. iza riječi: »prosječne cijene« dodaju se riječi: »ili cijene iz dostavljenih računa«.

Članak 3.

U članku 7. stavku 8. riječ »žigom« zamjenjuje se riječju »potpisom«.

Članak 4.

Ovaj Pravilnik stupa na snagu prvog dana od dana objave u »Narodnim novinama«.

Klasa: 011-02/15-01/04

Urbroj: 525-13/0342-15-3

Zagreb, 4. veljače 2015.

Ministar

Tihomir Jakovina, v. r.
### NN 17/2015 (13.2.2015.), Obavijest o zaprimljenom zahtjevu za zaštitu oznake izvornosti naziva "Šoltansko maslinovo ulje"

MINISTARSTVO POLJOPRIVREDE

334

Ministarstvo poljoprivrede na temelju članka 5. stavka 3. Zakona o zaštićenim oznakama izvornosti, zaštićenim oznakama zemljopisnog podrijetla i zajamčeno tradicionalnim specijalitetima poljoprivrednih i prehrambenih proizvoda (»Narodne novine« br. 80/2013, 14/2014, u daljnjem tekstu Zakon) objavljuje

OBAVIJEST

O ZAPRIMLJENOM ZAHTJEVU ZA ZAŠTITU OZNAKE IZVORNOSTI NAZIVA »ŠOLTANSKO MASLINOVO ULJE«

1. Ministarstvo poljoprivrede (u daljnjem tekstu: Ministarstvo) 24. listopada 2013. godine zaprimilo je Zahtjev za zaštitu oznake izvornosti naziva »Šoltansko maslinovo ulje« podnositelja zahtjeva Udruge maslinara otoka Šolte »Zlatna Šoltanka«, Trg vrtline 2, 21430 Srednje Selo.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 30 dana od datuma objave ove Obavijesti podnijeti prigovor na podneseni Zahtjev, sukladno članku 5. stavku 4. Zakona.

3. Razlozi za ulaganje prigovora definirani su člankom 10. stavkom 1. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

4. Sukladno članku 5. stavku 3. Zakona, nakon objave ove Obavijesti, na internetskim stranicama Ministarstva (www.mps.hr) objavit će se specifikacija proizvoda »Šoltansko maslinovo ulje«.

Klasa: UP/I-310-26/13-01/53

Urbroj: 525-09/1341-15-18

Zagreb, 9. veljače 2015.

Ministar

Tihomir Jakovina, v. r.
### NN 17/2015 (13.2.2015.), Rješenje Ministarstva rada i mirovinskoga sustava klasa: UP/I-115-01/15-04/08, urbroj: 524-03-02-01/2-15-2 od 5. veljače 2015.

17 13.02.2015 Rješenje Ministarstva rada i mirovinskoga sustava klasa: UP/I-115-01/15-04/08, urbroj: 524-03-02-01/2-15-2 od 5. veljače 2015.

MINISTARSTVO RADA I MIROVINSKOGA SUSTAVA

335

Na zahtjev društva TEH-CONTROL d.o.o. iz Rijeke, Kvaternikova 22, OIB: 50446667709, a temeljem članka 30. stavka 2., članka 82. stavka 7. i članka 102. stavka 6. Zakona o zaštiti na radu (»Narodne novine«, broj 71/14, 118/14 i 154/14), Ministarstvo rada i mirovinskoga sustava donosi

RJEŠENJE

I.

TEH-CONTROL d.o.o. iz Rijeke, Kvaternikova 22, OIB: 50446667709, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) obavljanje poslova zaštite na radu kod poslodavca;

2) izrada procjene rizika;

3) osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu);

4) ispitivanje radne opreme;

5) ispitivanja u radnom okolišu:

5.1. ispitivanja fizikalnih čimbenika.

O obavljenim ispitivanjima, navedeno društvo je obvezno izdavati i čuvati isprave te voditi evidenciju.

II.

Poslove iz točke I. ovog Rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje propisanih uvjeta, društvo je dužno obavijestiti ovo Ministarstvo odmah po nastanku promjene.

III.

Ovo rješenje objavit će se u »Narodnim novinama«.

Klasa: UP/I-115-01/15-04/08

Urbroj: 524-03-02-01/2-15-2

Zagreb, 5. veljače 2015.

Ministar
prof. dr. sc. Mirando Mrsić, dr. med., v. r.
### NN 17/2015 (13.2.2015.), Odluka o imenovanju zamjenika županijske državne odvjetnice u Županijskom državnom odvjetništvu u Puli - Pola - Građanski odjel

17 13.02.2015 Odluka o imenovanju zamjenika županijske državne odvjetnice u Županijskom državnom odvjetništvu u Puli - Pola - Građanski odjel

DRŽAVNOODVJETNIČKO VIJEĆE

336

Na temelju članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13 i 148/13) Državnoodvjetničko vijeće na 66. sjednici održanoj 3. veljače 2015. donijelo je

ODLUKU

Za zamjenika županijske državne odvjetnice u Županijskom državnom odvjetništvu u Puli – Pola – Građansko-upravni odjel, imenuje se ŽELJKO PERČINLIĆ, zamjenik općinskog državnog odvjetnika u Općinskom državnom odvjetništvu u Puli – Pola.

Broj: DOVO-4/15
Zagreb, 3. veljače 2015.

Predsjednik
Državnoodvjetničkog vijeća
Josip Čule, v. r.
### NN 17/2015 (13.2.2015.), Odluka o imenovanju zamjenika županijskog državnog odvjetnika u Županijskom državnom odvjetništvu u Rijeci - Građansko-upravni odjel

DRŽAVNOODVJETNIČKO VIJEĆE

337

Na temelju članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13 i 148/13) Državnoodvjetničko vijeće na 66. sjednici održanoj 3. veljače 2015. donijelo je

ODLUKU

Za zamjenika županijskog državnog odvjetnika u Županijskom državnom odvjetništvu u Rijeci – Građansko-upravni odjel, imenuje se IGOR UDOVIČIĆ, zamjenik općinske državne odvjetnice u Općinskom državnom odvjetništvu u Rijeci.

Broj: DOVO-5/15

Zagreb, 3. veljače 2015.

Predsjednik

Državnoodvjetničkog vijeća

Josip Čule, v. r.